Rikunarita-ORG/Wikinium huggingface dataset:
# ஏஜியன் கடல்

| ஏஜியன் கடல் |
| --- |
| ஏஜியன் கடலின் வரைபடம் |
| ஏஜியன் கடல் |
| அமைவிடம் | ஐரோப்பா |
| வகை | கடல் |
| முதன்மை வெளியேற்றம் | மத்தியதரைக் கடல் |
| வடிநில நாடுகள் | கிரேக்கம் மற்றும் துருக்கி |

ஏஜியன் கடல்
**ஏஜியன் கடல்** (Aegean Sea), மத்தியதரைக்கடலின் நீட்சியே. இது கிரேக்கம் மற்றும் துருக்கி இடையே, மத்தியதரைக்கடலுக்கும், அனத்தோலியா பகுதிக்கும் இடைப்பட்ட பகுதியில் அமைந்த கடற்பரப்பாகும். இதன் வடகிழக்கில் மர்மரா கடல் மற்றும் கருங்கடலும், தெற்கில் மத்தியதரைக் கடலும் அமைந்துள்ளது.

ஏஜியன் கடலில் தெற்கில் அமைந்த தீவுகளில் பெரியது கிரீட் தீவு ஆகும். ஏஜியன் கடலின் நீளம் 700 கிலோ மீட்ட்ர்; அகலம் 400 கிலோ மீட்டர் மற்றும் பரப்பளவு 2,14,000 சதுர கிலோ மீட்டர் ஆகும்.

## மேற்கோள்கள்
# மங்கோலியர்களின் சிரியா மீதான படையெடுப்புகள்

1240கள் முதல் மங்கோலியர்கள் அடிக்கடி **சிரியா மீது படையெடுத்தனர்** அல்லது படையெடுக்க முயற்சித்தனர். இம்முயற்சிகளில் பெரும்பாலானவை தோல்வி அடைந்தன. 1260 மற்றும் 1300 இல் அவர்கள் சில வெற்றிகளைப் பெற்றனர். அலெப்போ மற்றும் திமிஷ்கு ஆகிய  நகரங்களை வென்றனர். அய்யூப்பிய வம்சத்தை அழித்தனர். ஆனால் சில மாதங்களிலேயே மங்கோலியர்கள் பின்வாங்க வைக்கப்பட்டனர். ஒவ்வொரு முறையும் அப்பகுதியில் இருந்த மற்ற படைகளால் அவர்கள் இவ்வாறான நிலைக்கு உள்ளாக்கப்பட்டனர். முக்கியமாக எகிப்திய மம்லுக்குகளால் அவர்கள் இவ்வாறான நிலைக்கு உள்ளாக்கப்பட்டனர். 1260 முதல் இந்த நிகழ்வுகள் **மம்லுக்-இல்கானரசு போர்** என்று அழைக்கப்படுகிறது.

## உசாத்துணை

* Abulafia, David. *The New Cambridge Medieval History*. Cambridge University Press. ISBN 0-521-36291-1.
# வெள்ளை நாடோடிக் கூட்டம்

**வெள்ளை நாடோடிக் கூட்டம்** (White Horde) என்பது 1225இல் மங்கோலியப் பேரரசுக்குள் உருவாக்கப்பட்ட உளூசுகளில் (நாடுகள்) ஒன்றாகும். இது சூச்சியின் இறப்பிற்கு பிறகு அவரது மகன் ஓர்டா இச்சன் (ஓர்டா பிரபு) சிர் தாரியா ஆற்றுக்கு அருகில் தனது தந்தையின் ஒட்டு நிலமாக பெற்ற நிலப்பரப்பில் இருந்து உருவாக்கப்பட்டது. தங்க நாடோடிக் கூட்டத்தின் கிழக்குப் பகுதியாக இது அமைந்தது. இது சூச்சியின் உளூசின் இடது பகுதி என்றும் அழைக்கப்படுகிறது.

## மேற்கோள்கள்

## மேலும் காண்க

* நீல நாடோடிக் கூட்டம்
* தங்க நாடோடிக் கூட்டம்
* ஓர்டா கான்
* மங்கோலியர்களின் ஐரோப்பியப் படையெடுப்பு
# இசுப்பைக் லீ

| Spike Lee ஸ்பைக் லீ |
| --- |
|  Spike Lee, 2007 |
| இயற் பெயர் | ஷெல்டன் ஜாக்சன் லீ |
| பிறப்பு | மார்ச்சு 20, 1957 (1957-03-20) அட்லான்டா, ஜோர்ஜியா |
| நடிப்புக் காலம் | 1977 - இன்று |
| துணைவர் | டான்யா லூயிஸ் (1993-) |
|

| விருதுகள் |
| --- |
| BAFTA விருதுகள் |
| **சிறப்பு விருது** 2002 |
| சீசர் விருதுகள் |
| **Honorary César** 2003 Lifetime Achievement |
| எம்மி விருதுகள் |
| **Exceptional Merit in Nonfiction Filmmaking** 2007 *When the Levees Broke: A Requiem in Four Acts* **Outstanding Directing for Nonfiction Programming** 2007 *When the Levees Broke: A Requiem in Four Acts* |
| என்.ஏ.ஏ.சி.பி. உருவம் விருதுகள் |
| **Outstanding Directing in a Feature Film/Television Movie - Comedy or Drama** 2007 *இன்சைடு மேன்* |

 |

**செல்டன் ஜாக்சன் "இசுப்பைக்" லீ** (பிறப்பு மார்ச் 20, 1957) எமி மற்றும் ஆஸ்கர் விருதுகளைப் பெற்ற அமெரிக்க திரைப்பட இயக்குநரும், தயாரிப்பாளரும், நடிகரும், எழுத்தாளரும் ஆவார். சமூகத்திலும் அரசியலிலும் சர்ச்சை கொண்ட தலைப்புகளை பற்றி திரைப்படங்களை படைத்ததிற்காக இவர் அறியப்படுகிறார். லீ நியூயோர்க் பல்கலைக்கழகத்திலும் கொலம்பியா பல்கலைக்கழகத்திலும் பேராசிரியராகப் பணியாற்றி வருகிறார். 1983 முதல் இவரது தயாரிப்பு நிறுவனம் குறைந்தது 35 திரைப்படங்களைப் படைத்துள்ளது.

இன்சைடு மேன், ஹி காட் கேம், பாம்பூசில்ட், டூ த ரைட் திங் ஆகியன இவரது சில புகழ்பெற்ற திரைப்படங்கள் ஆகும்.

## மேற்கோள்கள்